**Питања и одговори:**

**Шта омогућава електронско пословање са Управом за индиректно опорезивање уз употребу квалификоване електронске потврде?**

Електронско пословање са Управом за индиректно опорезивање уз употребу квалификоване електронске потврде омогућава обвезницима индиректних пореза коришћење Информационог система УИО, у дијелу који се односи на пружање сљедећих електронских услуга УИО:

* Електронско подношење провозне царинске декларације (NCTS)
* Електронско подношење ПДВ
* Електронско подношење ПДА пријаве

**Које електронске услуге пружа УИО коришћењем квалификоване електронске потврде?**

Прва електронска услуга уз употребу квалификоване електронске потврде коју је понудила Управа за индиректно опорезивање је омогућена учесницима у провозном царинском поступку који од 01.08.2022. године царинске пријаве за провоз потписане квалификованим електронским потписом подносе електронским путем.

Нова електронска услуга УИО коришћењем квалификоване електронске потврде је електронско подношење ПДВ и ПДА пријава. С тим у вези, порески обвезници који имају статус "великих обвезника индиректних пореза" су дужни ПДВ пријаву достављати УИО електронским путем употребом квалификоване електронске потврде од пореског периода јуни 2023. године. Остали порески обвезници који немају статус "великих обвезника индиректних пореза" су дужни ПДВ пријаву достављати УИО електронским путем употребом квалификоване електронске потврде од пореског периода јануар 2024. године, мада истима је омогућено да то учине и раније.

**Да ли постоји разлика између процеса издавања квалификованих електронских потврда и електронског пословања?**

Веома је важно схватити да је ријеч о два одвојена процеса, од којих је један (процес издавања квалификоване електронске потврде) предуслов за коришћење другог процеса, тј. електронско пословање са УИО употребом квалификоване електронске потврде.

Наиме, процес подношења захтјева за издавање квалификоване електронске потврде, заједно са потребном документацијом, не треба мијешати са закључивањем Уговора о коришћењу информационог система за електронско пословање са УИО, мада корисник може истовремено поднијети и захтјев за издавање квалификоване електронске потврде (са потребном документацијом) и поменути Уговор (са потребном документацијом).

Дакле, само посједовање квалификоване електронске потврде јесте потребан али не и довољан услов да би се извршило подношење електронски потписаних докумената нпр. ПДВ пријаве.

Наиме, да би обвезник индиректних пореза користио електронске услуге Управе за индиректно опорезивање уз коришћење квалификованог електронског потписа (подношење транзитних декларација, ПДВ пријава и слично) неопходно је да ***закључи*** ***Уговор о коришћењу информационог система за електронско пословање са Управом за индиректно опорезивање***као и да пријави заступнике (који посједују квалификоване електронске потврде) који ће у његово име својом квалификованом електронском потврдом обављати е-пословање са УИО (потписивати и подносити електронске документе).

**Која је разлика између електронског потписа и квалификоване електронске потврде?**

***Електронски потпис*** су подаци у електронском облику који прате друге податке у електронском облику или су с њима логички повезани и омогућавају утврђивање идентитета потписника.

***Квалификована електронска потврда*** је потврда која садржи податке прописане Законом о електронском потпису и коју је издао овјерилац који испуњава услове прописане тим Законом, по поступку који обухвата идентификацију корисника приликом издавања потврде.

***Квалификовани електронски потпис*** је електронски потпис заснован на квалификованој електронској потврди.

**Ко треба да посједује квалификовану електронску потврду?**

 Квалификовану електронску потврду треба да посједује заступник, односно физичко лице које је корисник (порески обвезник) овластио да у његово име обавља активности у вези са електронским пословањем УИО, у домену одређеном Корисничким упутством за електронско пословање са УИО уз коришћење квалификованог електронског потписа.

**Гдје могу да добијем информације о условима за електронско пословање?**

Све информације везане за електронско пословање са Управом за индиректно опорезивање доступне су на wеb страници Управе за индиректно опорезивање.

**Уколико фирма тј. порески обвезник већ посједује квалификовану електронску потврду, да ли је у том случају неопходно да порески обвезник потпише било какав уговор са УИО или је само посједовање квалификоване електронске потврде довољно за подношење ПДВ пријаве?**

Само посједовање квалификоване електронске потврде јесте потребан али не и довољан услов да би се извршило подношење електронски потписане ПДВ пријаве.

Да би обвезник индиректних пореза користио електронске услуге Управе за индиректно опорезивање уз коришћење квалификованог електронског потписа (подношење транзитних декларација, ПДВ пријава и слично) неопходно је да ***закључи*** ***Уговор о коришћењу информационог система за електронско пословање са Управом за индиректно опорезивање***, као и да пријави заступнике (који посједују квалификоване електронске потврде) који ће у његово име својом квалификованом електронском потврдом обављати е-пословање са УИО (потписивати и подносити електронске документе).

**Уколико сам већ потписао Уговор о коришћењу информационог система за електронско пословање са Управом за индиректно опорезивање због NCTS-а требам ли поново потписивати нови уговор?**

Чланом 14. Корисничког упутства за електронско пословање са УИО уз коришћење квалификованог електронског потписа прописано је да уговори о коришћењу Информационог система за електронско пословање са УИО закључени са УИО до дана ступања на снагу овог упутства остају да важе.

Дакле, нема потребе потписивати нови Уговор о коришћењу информационог система за електронско пословање са Управом за индиректно опорезивање. Међутим, прије коришћења услуге подношења ПДВ пријава употребом квалификоване електронске потврде потребно је извршити пријаву заступника путем прописаног обрасца (Прилог 4. Корисничког упутства за електронско пословање са УИО уз коришћење квалификованог електронског потписа).

**До када се треба извршити регистрација за е-пословање уз коришћење квалификованог електронског потписа?**

Рок за подношење ПДВ пријаве уз коришћење квалификоване електронске потврде прописан је Правилником о измјенама Правилника о примјени Закона о порезу на додату вриједност ("Службени гласник БиХ", број 47/22) (19.07.2022.) и ("Службени гласник БиХ", број 87/22) (29.12.2022.).

С тим у вези, порески обвезници који имају статус "великих обвезника индиректних пореза" су дужни ПДВ пријаву достављати УИО електронским путем употребом квалификоване електронске потврде од пореског периода јуни 2023. године. Остали порески обвезници који немају статус "великих обвезника индиректних пореза" су дужни ПДВ пријаву достављати УИО електронским путем употребом квалификоване електронске потврде од пореског периода јануар 2024. године, мада истима је омогућено да то учине и раније.

**Ко се сматра корисником електронских услуга?**

Дефиниција из Корисничког упутства за електронско пословање са УИО уз употребу квалификованог електронског потписа:

* Корисник је физичко лице, правно лице, предузетник и други субјект који нема својство правног лица, а који је дужан извршити обавезе у вези са индиректним опорезивањем прописане законом.

Како је то у претходној дефиницији наведено, корисником електронских услуга се не сматра нужно особа која је извршила потписивање електронског документа уз коришћење своје квалификоване електронске потврде, већ је то обвезник индиректних пореза.

Лице које врши потписивање електронских докумената (заступник) је, у овом случају, лице које посједује квалификовану електронску потврду и које је корисник овластио да у његово име обавља те активности.

На примјер:

* Уколико је у питању услуга NCTS, корисником се сматра обвезник индиректних пореза који је регистрован за обављање послова међународне шпедиције, док заступници могу бити лица која су запослена код тог корисника и која ће, у име тог корисника, провозне пријаве потписане својим квалификованим електронским потписом подносити електронским путем.
* Уколико се ради о подношењу ПДВ пријава, корисником се сматра обвезник индиректних пореза регистрован за ПДВ, док заступник може бити лице које посједује квалификовану електронску потврду и које није нужно запослено код тог корисника (нпр. лице запослено у неком књиговодственом бироу), а које ће, у име тог корисника, ПДВ пријаве потписане својим квалификованим електронским потписом подносити електронским путем.

**Треба ли на ПДВ пријава садржавати потпис одговорне особе(директор) или само потпис рачуновође, или оба потписа?**

ПДВ пријаву потписује заступник (лице које посједује квалифицирану електронску потврду, које је корисник овластио), те иста не мора садржавати потпис одговорне особе.

**Да ли одговорно лице мора посједовати квалификовану електронску потврду?**

 Квалификовану електронску потврду треба да посједује заступник, односно физичко лице које је корисник (порески обвезник) овластио да у његово име обавља активности у вези са електронским пословањем УИО, у домену одређеном Корисничким упутством за електронско пословање са УИО уз коришћење квалификованог електронског потписа.

С тим у вези, одговорно лице не мора посједовати квалификовану електронску потврду, осим уколико исти није именован за заступника од стране корисника

**На који начин књиговодствени биро који има 30 клијената може да потписује пдв пријаве за све клијенте, да ли помоћу једне квалификоване потврде или за сваког клијента морамо посједовати посебну квалификовану потврду?**

 ПДВ пријаву потписује употребом своје квалификоване електронске потврде ***заступник***, односно физичко лице (запослени у књиговодственом бироу) кога је ***корисник*** (порески обвезник) именовао да у његово име обавља активности у вези са електронским пословањем са УИО а у складу са Корисничким упутством за електронско пословање са УИО уз коришћење квалификованог електронског потписа.

Дакле, да би заступник могао извршити поменуте активности довољно је да посједује једну квалификовану електронску потврду са којом може потписивати ПДВ пријаве за сваког од клијената који су га пријавили као заступника.

**Гдје могу да добијем информације о поступку издавања квалификованих електронских потврда?**

Све информације везане за издавање квалификованих еклектронских потврда од стране Овјериоца Управе за индиректно оорезивање доступне су на wеb страници [*https://ca.uino.gov.ba/*](https://ca.uino.gov.ba/) *.*

**На рачунару већ имам инсталиран читач и софтвер за коришћење других смарт картица. Да ли је проблем да на истом рачунару инсталирам клијентски софтвер A.E.T. SafeSign od UIO?**

Препорука Овјериоца УИО је да на рачунар на који се инсталира клијентски софтвер (A.E.T. SafeSign) не буде инсталиран софтвер другог овјериоца јер може доћи до некомпатибилности у раду.